****

VLADA REPUBLIKE HRVATSKE

Zagreb, 16. listopada 2024.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**PREDLAGATELJ:** Ministarstvo gospodarstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PREDMET:** Prijedlog izvješća o stanju i upravljanju robnim zalihama za

 2023. godinu s financijskim pokazateljima

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**IZVJEŠĆE O STANJU I UPRAVLJANJU ROBNIM ZALIHAMA ZA 2023. GODINU, S FINANCIJSKIM POKAZATELJIMA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Zagreb, listopad 2024. godine**

**SADRŽAJ:**

|  |  |  |
| --- | --- | --- |
| **I.** | **IZVJEŠĆE O STANJU I UPRAVLJANJU ROBNIM ZALIHAMA ZA 2023. GODINU, S FINANCIJSKIM POKAZATELJIMA** | 1 |
| 1. | UVOD | 1 |
| **II.** | **GODIŠNJI OBRAČUN STRATEŠKIH ROBNIH ZALIHA ZA 2023.** ...... | 2 |
| 1.1.1.1.2.1.3. | RAČUN PRIHODA I RASHODA, PRIMITAKA I IZDATAKA......................PRIHODI I PRIMICI..........................................................................................RASHODI I IZDACI...........................................................................................FINANCIJSKI REZULTAT POSLOVANJA................................................... | 2247 |
| 2.2.1.2.2. | POTRAŽIVANJA I OBVEZE ..........................................................................POTRAŽIVANJA .............................................................................................OBVEZE ........................................................................................................... | 778 |
| 3.3.1.3.2. | PRIKAZ STANJA ROBNIH ZALIHA ............................................................GODIŠNJI POPIS ROBA STRATEŠKIH ROBNIH ZALIHA........................VRIJEDNOST ROBNIH ZALIHA .................................................................. | 9910 |
| 4. | PRODAJA, NABAVA I STRUKTURA ROBNIH ZALIHA .......................... | 10 |
| 4.1. | PRODAJA ROBNIH ZALIHA......................................................................... | 10 |
| 4.2.4.3.5. 5.1. 5.2. 5.3.5.4. 5.5. 5.6. 5.7.6.  | NABAVA ROBE...............................................................................................STRUKTURA STRATEŠKIH ROBNIH ZALIHA..........................................AKTIVNOSTI................................................................................................... EPIDEMIJA COVID-19.....................................................................................PRIRODNA NEPOGODA – POTRES 22. OŽUJKA 2020…………..............PRIRODNA NEPOGODA – POTRES 29. PROSINCA 2020………………PRIHVAT I ZBRINJAVANJE RASELJENOG STANOVNIŠTVA UKRAJINE..........................................................................................................HUMANITARNA POMOĆ REPUBLICI TURSKOJ I SIRIJSKOJ ARAPSKOJ REPUBLICI………………………………………………………EPIDEMIJA AFRIČKE SVINJSKE KUGEREALIZACIJA ODLUKA VLADE REPUBLIKE HRVATSKE......................OSTALE INTERVENCIJE I OSTALI POSLOVI…………………………….REALIZACIJA ODLUKA VLADE REPUBLIKE HRVATSKE…………… | 1112121213131314151617 |
| **III.** | **ZAKLJUČAK**…………………………………………………………………. | 18 |

 **IV. PRILOG BROJ 1 – STANJE ROBNIH ZALIHA NA DAN 31.12.2023.**

**I. IZVJEŠĆE O STANJU I UPRAVLJANJU ROBNIM ZALIHAMA ZA 2023. GODINU, S FINANCIJSKIM POKAZATELJIMA**

1. **UVOD**

U 2023. godini poslovanje sa strateškim robnim zalihama odvijalo se sukladno propisima važećim za proračun i proračunske korisnike, Zakonu o strateškim robnim zalihama („Narodne novine”, broj 141/22.; u daljnjem tekstu: Zakon) te odlukama i zaključcima Vlade Republike Hrvatske.

Sukladno Zakonu o ustrojstvu i djelokrugu tijela državne uprave („Narodne novine”, broj 85/20.) od 23. srpnja 2020., Ravnateljstvo za robne zalihe ustrojeno je kao upravna organizacija u sastavu Ministarstva gospodarstva i održivog razvoja. Navedenim Zakonom Ministarstvo gospodarstva, poduzetništva i obrta prestalo je s radom, a poslove iz njegovog djelokruga preuzelo je Ministarstvo gospodarstva i održivog razvoja.

Danom stupanja na snagu Zakona o izmjenama i dopunama Zakona o ustrojstvu i djelokrugu tijela državne uprave („Narodne novine”, broj 57/24.), Ministarstvo gospodarstva i održivog razvoja nastavlja s radom kao Ministarstvo gospodarstva, a Ravnateljstvo za robne zalihe kao upravna organizacija u sastavu Ministarstva gospodarstva.

Državnim proračunom Republike Hrvatske za 2023. godinu („Narodne novine”, br. 145/22., 63/23. i 129/23.), prihodi za posebne namjene i prihodi od prodaje nefinancijske imovine Ravnateljstva za robne zalihe uključeni su u državni proračun, kao i izdaci koji se podmiruju iz njih. Ravnateljstvo za robne zalihe obvezno je uplaćivati prihode za posebne namjene i prihode od nefinancijske imovine na jedinstveni račun Državne riznice.

Na temelju očitovanja Ministarstva financija – Uprave za državno računovodstvo od 24. veljače 1999., o načinu vođenja poslovnih knjiga Ministarstva gospodarstva – Ravnateljstva za robne zalihe za poslovanje sa strateškim robnim zalihama i odobrenju za prijelazno razdoblje od šest mjeseci, Ravnateljstvo od 1. srpnja 1999. vodi svoje poslovne knjige kao proračunski korisnik, te je sastavilo financijska izvješća za poslovanje s robnim zalihama za razdoblje od 1. siječnja do 31. prosinca 2023. sukladno Pravilniku o proračunskom računovodstvu i Računskom planu („Narodne novine”, br. 124/14., 115/15., 87/16., 3/18.,126/19. i 108/20.) i Pravilniku o financijskom izvještavanju u proračunskom računovodstvu („Narodne novine”, broj 37/22.).

Za 2023. godinu sastavljeni su temeljni financijski izvještaji: Bilanca, Izvještaj o prihodima i rashodima, primicima i izdacima, Izvještaj o promjenama u vrijednosti i obujmu imovine i obveza, Izvještaj o rashodima prema funkcijskoj klasifikaciji, Izvještaj o obvezama, te Bilješke uz financijske izvještaje, koji su u zakonskom roku dostavljeni putem aplikacije RKPFI Ministarstvu gospodarstva i održivog razvoja, kao nadležnom ministarstvu i Državnom uredu za reviziju.

Sukladno članku 7. Zakona o strateškim robnim zalihama Hrvatski sabor imenovao je članove Savjeta za robne zalihe koji čine tri zastupnika Hrvatskoga sabora i dva ugledna stručnjaka iz područja gospodarstva. Članovi Savjeta za robne zalihe u 2023. godini bili su: Ante Sanader, Boris Milošević, Daniel Spajić, dr. sc. Slavko Perica i Mladen Šurbek.

**II. GODIŠNJI OBRAČUN STRATEŠKIH ROBNIH ZALIHA ZA 2023. GODINU**

Godišnjim obračunom strateških robnih zaliha za 2023. godinu Ravnateljstvo je utvrdilo rezultat poslovanja odnosno iskazalo svoje prihode i rashode.

Prema Pravilniku o proračunskom računovodstvu i Računskom planu („Narodne novine“, br. 124/14., 115/15., 87/16., 3/18., 126/19. i 108/20.), proračunsko knjigovodstvo se vodilo tijekom 2023. godine na sljedeći način:

 - vodi se jedna glavna knjiga u kojoj se sustavno evidentiraju promjene na imovini i izvorima sredstava, rashodi i izdaci te prihodi i primici

- rashodi se procjenjuju prema načelu nastanka događaja, što znači da se knjiže u trenutku nastanka obveze i ispostavljanja isprave bez obzira kad će obveza biti plaćena

- prihodi se priznaju prema načelu novčanog tijeka, što znači da se knjiže u trenutku priljeva novčanih sredstava.

Računski plan je projektiran na način da se sastoji od 10 razreda (0-9).

**1. RAČUN PRIHODA I RASHODA, PRIMITAKA I IZDATAKA**

**1.1. PRIHODI I PRIMICI**

Ravnateljstvo za robne zalihe ostvarilo je prihode i primitke u 2023. godini u ukupnom iznosu od 43.913.750,59 eura.

Prihodi od prodaje nefinancijske imovine iznose 2.532.731,62 eura i predstavljaju prihode od prodaje robnih zaliha i naplate potraživanja iz ranijih godina u iznosu od 251.786,86 eura kao i knjižene dane robne pomoći Hrvatskom Caritasu i Hrvatskom Crvenom križu, te pomoći Republici Turskoj i Sirijskoj Arapskoj Republici u iznosu od 2.280.944,76 eura.

Prihodi poslovanja ostvareni su u iznosu od 41.381.018,97 eura i čine 94,23 % ukupnih prihoda.

Planom Proračuna za 2023. godinu planirani su prihodi za financiranje redovne djelatnosti korisnika proračuna u iznosu od 49.583.840,00 eura za kategorije rashoda: rashodi poslovanja 39.120.420,00 eura i za rashode za nabavu nefinancijske imovine 10.463.420,00 eura. Odobrena sredstva odnose se na plaće za zaposlene, ostale rashode za zaposlene i doprinose na plaće u ukupnom iznosu od 467.403,00 eura. Za pokriće materijalnih rashoda poslovanja robnih zaliha (rashodi za materijal i energiju, zakupnine za čuvanje robnih zaliha, tekuće i investicijsko održavanje vlastitih skladišta, premije osiguranja, ostale usluge i sl.) odobrena su planirana sredstva u ukupnom iznosu od 38.652.877,00 eura, a za financijske rashode sredstva u iznosu od 140,00 eura.

Ostvarenje prihoda iz poslovanja s robnim zalihama i prihoda od prodaje nefinancijske imovine planirano je od naplate reprogramiranih potraživanja, zakupnina za skladišni prostor, naknada, kamata i ostalih prihoda, te prihoda od naplate potraživanja iz ranijih godina od prodaje tržišnih zaliha i naplate manjkova.

PREGLED OSTVARENIH PRIHODA

Tablica 1

|  |  |  |  |  |
| --- | --- | --- | --- | --- |
| **Redni broj** | **Prihodi** | **2022. u EUR** | **2023. u EUR** | **Index 2023/2022** |
|
| **1.** | ***Prihodi poslovanja*** | **52.327.452,75** | **41.381.018,97** | **79,08** |
| a) | *Prihodi iz nadležnog proračuna za financiranje rashoda poslovanja* | 22.736.501,17 | 30.781.772,81 | 135,38 |
| b) | *Prihodi iz nadležnog proračuna za financiranje rashoda za nabavu nefinancijske imovine* | 27.315.166,86 | 3.637.869,76 | 13,32 |
| c) | *Prihodi po posebnim propisima - ostali nespomenuti prihodi* | 303.801,55 | 313.730,29 | 103,27 |
| d) | *Prihodi od pruženih usluga*  | 17.899,02 | 17.869,56 | 99,84 |
| e) | *Pomoći od međunarodnih organizacija te institucija i tijela EU*  | 1.954.084,15 | 6.629.776,55 | 339,28 |
| f) | *Prihodi od financijske imovine*  | 0,00 | 0,00 | - |
| **2.**  | ***Prihodi od prodaje nefinancijske imovine*** | **3.481.572,24** | **2.532.731,62** | **72,75** |
| a) | *Prihodi od prodaje robnih zaliha* | 3.481.572,24 | 2.532.731,62 | 72,75 |
| **U K U P N O** | **55.809.024,99** | **43.913.750,59** | **78,69** |

Tijekom 2006. godine Ravnateljstvo je u suradnji s Ministarstvom financija izvršilo reklasifikaciju prihoda od vlastite djelatnosti (izvor financiranja 31 i 71) na prihode za posebne namjene (izvor financiranja 43), sukladno Zakonu o strateškim robnim zalihama. To su prihodi od zakupa vlastitih skladišnih kapaciteta, prihodi od reprogramiranih potraživanja po odlukama i zaključcima Vlade Republike Hrvatske i prihodi od obračuna amortizacije za korištenje autocisterni iz ranijih godina. U 2023. godini ostvareni su u iznosu od 313.730,29 eura.

Iz državnog proračuna doznačena su sredstva za financiranje rashoda poslovanja u iznosu od 30.781.772,81 euro, a za financiranje rashoda za nabavu nefinancijske imovine 3.637.869,76 eura.

Prihodi od pruženih usluga u iznosu od 17.869,56 eura odnose se na ostvarene prihode od zakupa od proračunskog korisnika - izvor financiranja 31.

Iz izvora financiranja 575 - Fond za azil, migracije i integraciju (AMIF) za financiranje troškova prihvata i zbrinjavanja raseljenih osoba iz Ukrajine u pojedinačnom smještaju doznačena su sredstva u ukupnom iznosu od 3.348.241,21 euro.

Iz izvora financiranja 5761 - Fond solidarnosti Europske unije - potres ožujak 2020. doznačena su sredstava u ukupnom iznosu od 228.552,53 eura, iz izvora financiranja 5765111 FSEU potres ožujak 2020. predfinanciranje iz općih prihoda i primitaka doznačeno je 2.329.794,82 eura, dok je iz izvora financiranja 5765211 - FSEU potres prosinac 2020. predfinanciran iz općih prihoda i primitaka doznačeno 723.187,99 eura.

***Struktura prihoda***

**1.2. RASHODI I IZDACI**

Ukupni rashodi i izdaci u 2023. godini ostvareni su u iznosu od 43.281.720,63 eura.

Rashodi poslovanja ostvareni su u iznosu od 38.853.837,90 eura i veći su u odnosu na 2022. godinu iz razloga situacije uzrokovane ratnim sukobom u Ukrajini i prihvatom i zbrinjavanjem izbjeglog stanovništva Ukrajine.

Rashodi za nabavu nefinancijske imovine ostvareni su u iznosu 4.427.882,73 eura, od čega su rashodi za nabavu proizvedene dugotrajne imovine ostvareni u iznosu od 9.116,61 euro i rashodi za nabavu zaliha u iznosu od 4.418.766,12 eura. Izvršena je nabava robe za popunu Bilance strateških robnih zaliha, sukladno Godišnjem programu, ali i zaštitna oprema i sredstva za suzbijanje epidemije COVID-19, te oprema i sredstva za provođenje mjera suzbijanja afričke svinjske kuge.

Izdataka za financijsku imovinu i otplate zajmova nije bilo.

Tekuće pomoći inozemnim vladama odnose se na danu humanitarnu pomoć iz strateških robnih zaliha Republici Turskoj i Sirijskoj Arapskoj Republici uslijed razornog potresa.

Ostale tekuće donacije u naravi odnose se na danu humanitarnu pomoć temeljem odluka Vlade Republike Hrvatske za isporuku roba iz strateških robnih zaliha Hrvatskom Caritasu za stanovništvo slabijeg imovinskog stanja, te Hrvatskom Crvenom križu za potrebe izbjeglog stanovništva Ukrajine.

PREGLED OSTVARENIH RASHODA

Tablica 2

|  |  |  |  |  |
| --- | --- | --- | --- | --- |
| **Redni broj** | **Rashodi** | **2022. u EUR** | **2023. u EUR** | **Indeks 2023/2022** |
|
| **1.** |  ***Rashodi poslovanja*** | **30.974.886,07** | **38.853.837,90** | **125,44** |
| a) |  *Rashodi za zaposlene* | 345.912,75 | 467.402,66 | 135,12 |
| b) |  *Materijalni rashodi* | 27.240.070,83 | 36.105.483,75 | 132,55 |
| c) |  *Financijski rashodi (zatezne kamate, ostali  financijski rashodi )* | 20,67 | 6,73 | 32,56 |
| d) | *Tekuće pomoći inozemnim vladama* | 822.202,64 | 630.074,11 | 76,63 |
| e) |  *Ostali rashodi - tekuće i kapitalne donacije* | 2.566.679,18 | 1.650.870,65 | 64,32 |
| **2.** |  ***Rashodi za nabavu nefinancijske imovine*** | **27.507.506,19** | **4.427.882,73** | **16,10** |
| a) | *Rashodi za nabavu proizvedene dugotrajne imovine* | 12.009,10 | 9.116,61 | 75,91 |
| b) | *Rashodi za nabavu zaliha* | 27.495.497,09 | 4.418.766,12 | 16,07 |
| **U K U P N O** | **58.482.392,26** | **43.281.720,63** | **74,01** |

Materijalni rashodi ostvareni su u iznosu od 36.105.483,75 eura, te su znatno veći u odnosu na 2022. godinu. Navedeni rashodi odnose se najvećim dijelom na rashode za usluge u iznosu od 35.896.718,18 eura, odnosno na ostale usluge u iznosu od 33.149.142,76 eura, usluge skladištenja roba strateških robnih zaliha u iznosu od 1.938.165,33 eura, usluge tekućeg i investicijskog održavanja vlastitih skladišta i opreme u iznosu od 472.460,30 eura i na komunalne usluge vezane za vlastita skladišta i za troškove fumigacije žitarica u iznosu od 280.155,25 eura.

Ostale usluge u iznosu od 33.149.142,76 eura odnose se najvećim dijelom na plaćanje refundacije troškova mobiliziranih pravnih osoba i operativnih snaga temeljem zaključka Stožera civilne zaštite vezano za suzbijanje epidemije Covid-19 u iznosu od 561.947,49 eura, zbrinjavanje stanovništva nakon potresa u Zagrebu u iznosu od 434.599,28 eura i provođenja Odluke Vlade Republike Hrvatske o nabavi i korištenju robe i usluga strateških robnih zaliha nastalih zbog ratnih djelovanja, prihvata i zbrinjavanja izbjeglica iz Ukrajine od 28. veljače 2022. temeljem koje su podmireni troškovi prihvata i zbrinjavanja izbjeglih osoba iz Ukrajine u prihvatnom, pojedinačnom i kolektivnom smještaju u iznosu od 32.003.126,80 eura. Troškovi vezani za prihvat i zbrinjavanje izbjeglih osoba iz Ukrajine planirani su i izvršavani u 2022. i 2023. godini na poziciji računa 3239 - Ostale usluge.

U 2024. godini, temeljem upute Ministarstva financija, navedeni troškovi su planirani na poziciji računa 3722 – Naknade građanima i kućanstvima u naravi i 3723 – Naknade građanima i kućanstvima iz EU sredstava.

PREGLED MATERIJALNIH RASHODA

Tablica 3

|  |  |  |  |  |
| --- | --- | --- | --- | --- |
| **Redni broj** | **Materijalni rashodi** |  **2022. u EUR** |  **2023. u EUR** | **Indeks 2023/2022** |
|
| **1.** | ***NAKNADE TROŠKOVA ZAPOSLENIMA*** | **12.172,39** | **11.017,93** | **90,52** |
| a) | *Službena putovanja* | 4.964,54 | 4.414,49 | 88,92 |
| b) | *Naknade za prijevoz na rad i naknade za odvojeni život* | 6.676,96 | 6.311,44 | 94,53 |
| c) | *Stručno usavršavanje zaposlenika* | 530,89 | 292,00 | 55,00 |
| **2.** | ***RASHODI ZA MATERIJAL I ENERGIJU*** | **23.552,38** | **24.282,39** | **103,10** |
| a) | *Uredski materijal i ostali materijalni rashodi* | 8.104,30 | 8.486,48 | 104,72 |
| b) | *Energija* | 15.088,48 | 14.997,93 | 99,40 |
| c) | *Sitni inventar i autogume* | 359,60 | 797,98 | 221,91 |
| **3.** | ***RASHODI ZA USLUGE*** | **26.415.667,11** | **35.896.718,18** | **135,89** |
| a) | *Usluge telefona, pošte i prijevoza* | 64.321,25 | 32.419,84 | 50,40 |
| b) | *Usluge tekućeg i investicijskog održavanja* | 509.449,41 | 472.460,30 | 92,74 |
| c) | *Usluge promidžbe i informiranja* | 8.250,11 | 4.894,49 | 59,33 |
| d) | *Komunalne usluge*  | 288.584,21 | 280.155,25 | 97,08 |
| e) | *Zakupnine i najamnine* | 1.595.241,77 | 1.938.165,33 | 121,50 |
| f) | *Zdravstvene i veterinarske usluge* | 172,54 | 159,00 | 92,15 |
| g) | *Intelektualne i osobne usluge* | 18.249,39 | 19.204,24 | 105,23 |
| h) | *Računalne usluge* | 0,00 | 116,97 | - |
| i) | *Ostale usluge* | 23.931.398,43 | 33.149.142,76 | 138,52 |
| **4.**  | ***NAKNADE TROŠKOVA OSOBAMA IZVAN RADNOG ODNOSA*** | **0,00** | **852,10** | **-** |
| a) | *Naknade troškova osobama izvan radnog odnosa* | 0,00 | 852,10 | - |
| **5.** | ***OSTALI NESPOMENUTI RASHODI POSLOVANJA*** | **788.678,95** | **172.613,15** | **21,89** |
| a) | *Premije osiguranja* | 185.341,22 | 171.491,16 | 92,53 |
| b) | *Reprezentacija* | 28,33 | 0,00 | - |
| c) | *Pristojbe i naknade* | 48,78 | 856,54 | 1.755,92 |
| d) | *Troškovi sudskih postupaka* | 45.723,28 | 265,45 | 0,58 |
| e) | *Ostali nespomenuti rashodi poslovanja* | 557.537,34 | 0,00 | - |
| **U K U P N O** | **27.240.070,83** | **36.105.483,75** | **132,55** |

Troškovi održavanja vlastitih skladišta u 2023. godini iznose 517.103,67 eura i u odnosu na prethodnu godinu manji su za 10,05 %. Odnose se na redovne troškove poslovanja skladišta: struja, voda, komunalne usluge, naknade za održavanje skladišta i opreme, usluge čuvanje imovine te troškove vezane za saniranje hidranata i protupožarne zaštite.

**1.3. FINANCIJSKI REZULTAT POSLOVANJA**

U 2023. godini Ravnateljstvo za robne zalihe je ostvarilo višak prihoda u odnosu na rashode u iznosu od 632.029,96 eura koji s prenesenim viškom prihoda i primitaka iz ranijih godina u iznosu od 4.380.108,48 eura, čini višak prihoda i primitka raspoloživ u sljedećem razdoblju i iznosi 5.012.138,44 eura. Navedena sredstva Ravnateljstvo za robne zalihe će moći utrošiti u 2024. godini sukladno odredbama Zakona o strateškim robnim zalihama.

Tablica 4

|  |  |  |  |
| --- | --- | --- | --- |
|  | **Ostvareno 2022. u EUR** | **Ostvareno 2023. u EUR** | **Index 2023/2022** |
|
| I | II | III | IV |
| *Prihodi poslovanja* | 52.327.452,75 | 41.381.018,97 | 79,08 |
| *Prihodi od prodaje nefinancijske imovine* | 3.481.572,24 | 2.532.731,62 | 72,75 |
| ***UKUPNI PRIHODI*** | **55.809.024,99** | **43.913.750,59** | **78,69** |
| *Rashodi poslovanja* | 30.974.886,07 | 38.853.837,90 | 125,44 |
| *Rashodi za nabavu nefinancijske imovine*  | 27.507.506,19 | 4.427.882,73 | 16,10 |
| ***UKUPNI RASHODI*** | **58.482.392,26** | **43.281.720,63** | **74,01** |
| ***VIŠAK PRIHODA*** | **0,00** | **632.029,96** | - |
| ***MANJAK PRIHODA*** | **2.673.367,27** | **0,00** | - |
| ***VIŠAK PRIHODA IZ RANIJIH GODINA*** | **7.053.475,74** | **4.380.108,48** | 62,10 |
| ***RASPOLOŽIVO ZA TROŠENJE*** | **4.380.108,47** | **5.012.138,44** | 114,43 |

### 2. POTRAŽIVANJA I OBVEZE

**2.1. POTRAŽIVANJA**

Ukupna potraživanja na dan 31. prosinca 2023. iznose 11.151.761,60 eura, te su veća za 4,51 % u odnosu na 31. prosinca 2022. zbog obračuna zakonskih zateznih kamata.

Radi se o potraživanjima koja su nastala najvećim dijelom u razdoblju do 2004. godine (uglavnom do 2000. godine), za koja su poduzete sve pravne radnje, navedena su utužena ili prijavljena u stečajnom postupku, te su pokrenuti kazneni postupci za odgovorne osobe. Potraživanja su bila osiguravana akceptnim nalozima i mjenicama.

Potraživanja za prihode uplaćene u proračun iznose 7.097.783,38 eura, a odnose se na prihode Ravnateljstva za robne zalihepo posebnim propisima uplaćene u državni proračun Republike Hrvatske na jedinstveni račun Državne riznice. To su potraživanja za prihode za financiranje rashoda poslovanja i potraživanja za prihode za financiranje rashoda za nabavu nefinancijske imovine koja su tijekom 2023. godine uplaćivana na jedinstveni račun Državne riznice, te potraživanja za prihode za financiranje rashoda za nabavu nefinancijske imovine koja predstavljaju višak prihoda iz ranijih godina i potraživanja za uplaćena jamstva u postupcima javne nabave.

U iskazanim potraživanjima od kupaca, po cesijama i za zatezne kamate nalaze se i potraživanja koja su osigurana razlučnim pravom na nekretninama ili fiducijom, kao npr. Nama, Zagreb, 35.693.228,18 eura (glavnica 1.847.321,13 eura, po cesijama 6.314.731,09 eura i kamate 27.531.175,96 eura), Fremir d.o.o., Zagreb, 4.592.251,53 eura.

S danom 31. prosinca 2023. knjižen je ispravak vrijednosti potraživanja po stopi od 50 % za potraživanja za koja se s naplatom kasni između jedne i tri godine, a po stopi od 100 % iznad tri godine. Ako je nad dužnikom pokrenut stečajni i/ili likvidacijski postupak vrijednost potraživanja ispravlja se po stopi od 75 %.

##### PREGLED POTRAŽIVANJA

##### Tablica 5

|  |  |  |  |
| --- | --- | --- | --- |
| **Potraživanja**  | **Stanje na dan 31.12.2022. u EUR** | **Stanje na dan 31.12.2023. u EUR** | **Indeks 2023/2022**  |
|
|
| **I** | **II** | **III** | **IV** |
|  **Kratkoročna potraživanja** | **52.713.479,44** | **50.078.761,53** | **95,00** |
| od kupaca i za utvrđene manjkove za strateške zalihe  | 7.741.778,79 | 4.572.513,67 | 59,06 |
| od kupaca po primljenim cesijama | 6.314.731,03 | 6.314.731,09 | 100,00 |
| od korisnika autocisterni i brodica | 36.076,55 | 26.001,22 | 72,07 |
| za zakup skladišnog i ostalog prostora | 96.818,00 | 55.835,00 | 57,67 |
| za zatezne kamate | 28.506.587,68 | 28.650.990,69 | 100,51 |
| za naknade za robu u zajmu | 34.521,73 | 0,00 | - |
| razna potraživanja  | 21.802,09 | 20.027,61 | 91,86 |
| za prihode od refundacija i dane predujmove | 1.124.721,07 | 1.112.581,23 | 98,92 |
| za prihode uplaćene u proračun i jamstva | 6.613.107,17 | 7.097.783,38 | 107,33 |
| nefakturirana roba i upravna rješenja | 2.223.335,33 | 2.228.297,64 | 100,22 |
|  **Dugoročna potraživanja** | **3.440.345,27** | **3.440.345,34** | **100,00** |
| reprogramirana i predstečajne nagodbe | 2.831.527,40 | 2.831.527,46 | 100,00 |
| po danim robnim zajmovima | 608.817,87 | 608.817,88 | 100,00 |
|  **Ispravak vrijednosti potraživanja**  | **-45.483.051,38** | **-42.367.345,27** | **93,15** |
| **U K U P N O** | **10.670.773,33** | **11.151.761,60** | **104,51** |

2.2. OBVEZE

Ukupne obveze na dan 31. prosinca 2023. iznose 2.693.253,98 eura i manje su za 4,90 % u odnosu na 31. prosinca 2022.

Obveze za materijalne i financijske rashode, te nabavu nefinancijske imovine iznose 2.631.967,44 eura i odnose se na račune za troškove smještaja i zbrinjavanja za mjesec prosinac 2023. godine koji će biti podmireni po dospijeću plaćanja u siječnju i veljači 2024. godine. U navedenom iznosu dospjeli računi iznose 20.330,27 eura za isporučene usluge dobavljača koji zbog međusobnih obveza i potraživanja nisu zatvoreni, a tvrtka je u postupku predstečajne nagodbe.

PREGLED OBVEZA

 Tablica 6

|  |  |  |  |
| --- | --- | --- | --- |
| **Obveze** | **Stanje na dan 31.12.2022. u EUR** | **Stanje na dan 31.12.2023. u EUR** | **Indeks 2023/2022**  |
|
|
| **I** | **II** | **III** | **IV** |
| za zaposlene | 33.506,44 | 43.494,79 | 129,81 |
| za materijalne rashode | 2.735.028,70 | 2.631.964,28 | 96,23 |
| za financijske rashode | 0,00 | 0,00 | - |
| ostale tekuće obveze  | 55.474,84 | 17.791,75 | 32,07 |
| za nabavu nefinancijske imovine | 7.895,65 | 3,16 | 0,04 |
| **U K U P N O** | **2.831.905,63** | **2.693.253,98** | **95,10** |

### 3. PRIKAZ STANJA ROBNIH ZALIHA

**3.1. GODIŠNJI POPIS ROBA STRATEŠKIH ROBNIH ZALIHA**

Temeljem odredbi Zakona o strateškim robnim zalihama, članka 15. Zakona o računovodstvu („Narodne novine“, br. 78/15., 134/15., 120/16., 116/18., 42/20., 47/20., 114/22. i 82/23.) te članka 14., 15. i 16. Pravilnika o proračunskom računovodstvu i Računskom planu („Narodne novine“, br. 124/14., 115/15., 87/16., 3/18., 126/19. i 108/20.), akta ministra gospodarstva i održivog razvoja izvršen je godišnji popis roba strateških robnih zaliha, skladišta, opreme, sitnog inventara, financijske imovine, potraživanja i obveza.

Godišnji popis roba strateških robnih zaliha obavljen je u razdoblju od 27. studenoga do 31. prosinca 2023. na ukupno 310 lokacija.

S obzirom na veliki broj lokacija službenici Ravnateljstva za robne zalihe sudjelovali su u godišnjem popisu poljoprivredno-prehrambenih proizvoda i opreme velike vrijednosti, odnosno bili su prisutni prilikom godišnjeg popisa strateških robnih zaliha na 200 od 310 lokacija (65 %).

Na preostalih 110 lokacija na kojima se vršio popis objekata i roba, popis su obavila povjerenstva tvrtke Skladištara, odnosno Korisnika. To su lokacije gdje se nalaze objekti ili druge nekretnine u vlasništvu Ravnateljstva za robne zalihe te oprema na korištenju u gradovima, općinama, vatrogasnim postrojbama, tijelima državne uprave.

Od dana provođenja inventure do 31. prosinca 2023., zbog nabave robe strateških robnih zaliha, izdavanja robe za potrebe Hrvatskog Crvenog križa, Hrvatskog Caritasa te prelokacije mobilnih stambenih jedinica na potresom pogođenom području, na pojedinim skladištima Ravnateljstva za robne zalihe došlo je do promjene stanja. Iz navedenog razloga provedno je usklađenje stanja na dan 31. prosinca 2023.

Obradom prispjelih inventurnih lista, usporedbom stvarnog stanja utvrđenog popisom sa stanjem u robnom knjigovodstvu Ravnateljstva za robne zalihe, utvrđeni su inventurni manjkovi na robama strateških robnih zaliha u iznosu od 16.004,91 euro. Radi se o manjku četiri kontejnera i četiri isušivača. Navedena roba je isknjižena iz strateških robnih zaliha i privremeno knjižena na nefakturiranu robu dok se ne utvrdi lokacija premještanja kontejnera, odnosno krajnjih korisnika isušivača. U slučaju pronalaska ista će biti vraćena u skladište Ravnateljstva za robne zalihe, a u protivnom korisnik će biti financijski terećen.

**3.2. VRIJEDNOST ROBNIH ZALIHA**

Ukupna vrijednost roba robnih zaliha (strateških i tržišnih zaliha) na dan 31. prosinca 2023. iznosi 83.577.609,82 eura što je za 2,31 % manje nego u 2022. godini, iz razloga isporuke robe za Hrvatski Caritas i Hrvatski Crveni križ.

Vrijednost nekretnine i opreme je za 2,25 % manja u odnosu na vrijednost prošle godine iz razloga obračuna ispravka vrijednosti - amortizacije.

Tablica 7

|  |  |  |  |
| --- | --- | --- | --- |
|  | **na dan 31.12.2022. u EUR** | **na dan 31.12.2023. u EUR**  | **Index 2023/2022** |
|
| Vrijednost robnih zaliha | 85.555.130,17 | 83.577.609,82 | 97,69 |
| Vrijednost vlastitih skladišta | 13.004.584,96 | 12.711.645,57 | 97,75 |
| **U K U P N A****VRIJEDNOST ROBA I SKLADIŠTA** | **98.559.715,13** | **96.289.255,39** | **97,70** |
|

Tablica 8

|  |  |  |  |
| --- | --- | --- | --- |
| **Robne zalihe** | **na dan 31.12.2022. u EUR** | **na dan 31.12.2023. u EUR** | **Index 2023/2022** |
|
| **Strateške robne zalihe** | **85.526.838,95** | **83.544.349,67** | **97,68** |
| Poljoprivredno-prehrambeni proizvodi | 49.311.966,79 | 50.085.591,84 | 101,57 |
| Neprehrambeni proizvodi | 36.214.872,16 | 33.458.757,83 | 92,39 |
| Lijekovi, sanitetski i potrošni medicinski materijal | 0,00 | 0,00 | - |
| **Tržišne zalihe** | **28.291,22** | **33.260,15** | **117,56** |
| Poljoprivredno-prehrambeni proizvodi | 0,00 | 0,00 | - |
| Neprehrambeni proizvodi | 28.291,22 | 33.260,15 | 117,56 |
| **U K U P N O** | **85.555.130,17** | **83.577.609,82** | **97,69** |

|  |
| --- |
| Pregled stanja robnih zaliha po vrstama na dan 31. prosinca 2023. nalazi se u privitku ovoga Izvješća (Prilog broj 1). |

**4. PRODAJA, NABAVA I STRUKTURA ROBNIH ZALIHA**

**4.1. PRODAJA ROBNIH ZALIHA**

U 2023. godini nije bilo prodaje roba strateških robnih zaliha.

Izvršena je konverzija 363.773 kg pšenice iz strateških robnih zaliha u brašno isporučeno Hrvatskom Crvenom križu i Hrvatskom Caritasu.

**4.2. NABAVA ROBE**

Radi popune Bilance roba strateških robnih zaliha u 2023. godini izvršena je nabava u ukupnoj vrijednosti od 3.888.261,17 eura. Postupkom javne nabave temeljem odredbi Zakona o javnoj nabavi („Narodne novine”, br. 120/16. i 114/22.) nabavljena je roba u vrijednosti od 3.602.261,73 eura (riblje konzerve, mesne konzerve, riža, džem, cjelodnevni suhi obroci, medicinski kompleti prve pomoći, isušivači prostora, uljni grijači i pumpa velikog protoka), dok je postupkom jednostavne nabave izvršena nabava robe u vrijednosti od 285.999,44 eura. Za potrebe isporuke humanitarne pomoći Hrvatskom Caritasu, nabava 140 t brašna izvršena je postupkom konverzije pšenice u brašno temeljem ugovora o uskladištenju pšenice s tvrtkom Skladištarom.

 ***Pregled strateških robnih zaliha nabavljenih u 2023. godini***

Tablica 9

|  |  |  |  |  |
| --- | --- | --- | --- | --- |
| **Redni broj** | **Vrsta robe**  | **Jedinica mjere**  | **Količina** | **Vrijednost u EUR** |
| **P R E H R A M B E N I P R O I Z V O D I**  |
| 1. | Tjestenina | kg | 196.200 | 286.970,00 |
| 2.  | Brašno | kg | 140.080 | 50.271,22 |
| 3. | Riblje konzerve | kg | 80.000 | 729.487,70 |
| 4. | Mesne konzerve | kg | 40.000 | 185.811,54 |
| 5. | Juhe u vrećici 52 g | kg | 3.499,964 | 31.718,43 |
| 6. | Riža | kg | 120.000 | 237.000,00 |
| 7. | Voda za piće | lit | 21.315 | 3.258,15 |
| 8. | Džem | kg | 50.000 | 184.374,15 |
| 9. | Cjelodnevni suhi obrok | kom | 110.896 | 999.450,20 |
| **UKUPNO PREHRAMBENI PROIZVODI**  | **2.708.341,39** |
| **N E P R E H R A M B E N I P R O I Z V O D I**  |
| 1. | Medicinski kompleti prve pomoći  | set | 5.000 | 489.415,00 |
| 2. | Plahte | kom | 3.000 | 12.937,50 |
| 3. | Spremnici za vodu | kom | 90 | 21.712,50 |
| 4. | Jastuci | kom | 5.000 | 22.312,50 |
| 5. | Jastučnice | kom | 13.000 | 21.937,50 |
| 6. | Deke | kom | 2.000 | 26.225,00 |
| 7. | Plastične folije građevinske | m2 | 14.720 | 3.220,00 |
| 8. | Metalni kreveti na kat | kom | 200 | 30.442,50 |
| 9. | Madraci | kom | 200 | 17.550,00 |
| 10. | Električni kabel 50 m | kom | 21 | 3.044,74 |
| 11. | Deterdžent za rublje | kg | 10.000 | 14.999,40 |
| 12. | Deterdžent za suđe | lit | 5.000 | 7.500,00 |
| 13. | Sapun tekući | lit | 10.000 | 15.625,00 |
| 14. | Isušivači prostora | kom | 45 | 90.506,25 |
| 15. | Uljni grijači | kom | 35 | 81.423,14 |
| 16. | Pumpa velikog protoka | kom | 1 | 321.068,75 |
| **UKUPNO NEPREHRAMBENI PROIZVODI** | **1.179.919,78** |
|  **S V E U K U P N O**  | **3.888.261,17** |

**4.3. STRUKTURA STRATEŠKIH ROBNIH ZALIHA**

U strukturi strateških robnih zaliha u 2023. godini najveću vrijednost čini 14 vrsta proizvoda (82% ukupnih zaliha) dok ostali proizvodi čine 18% ukupnih zaliha. Najveću vrijednost čini pšenica 18%, jestivo ulje 10%, kontejneri 8%, višenamjenske autocisterne 8%, kukuruz i eurodizel po 6%, juneće polovice u živom 5%, šećer, šatori i mobilne brane po 4%, CSO paketi, svinjsko meso i mesne konzerve po 3% , te ječam i riblje konzerve po 2%.

***Vrijednosna struktura strateških robnih zaliha po vrstama proizvoda***



**5. AKTIVNOSTI**

**5.1. EPIDEMIJA COVID-19**

U svrhu zaštite zdravlja i sprečavanja širenja epidemije COVID-19, Ravnateljstvo za robne zalihe je nastavilo s nabavama i izdavanjem zaštitne i druge potrebne opreme i roba sve do donošenja Odluke o proglašenju prestanka epidemije bolesti COVID-19 uzrokovane virusom SARS-CoV-2 („Narodne novine“, broj 51/23.). Temeljem Odluke o nabavi i korištenju robe strateških robnih zaliha u svrhu provedbe mjera zaštite zdravlja i jačanja nadzora nad širenjem COVID-19 virusa, od 17. ožujka 2020., izvršena je nabava robe u vrijednosti od 68.339,79 eura. Nabava je izvršena sukladno odredbama Zakona o javnoj nabavi („Narodne novine“, br. 120/16. i 114/22.), a nabavljena roba isporučena je Ravnateljstvu civilne zaštite. Navedena Odluka stavljena je izvan snage na sjednici Vlade Republike Hrvatske održanoj 17. kolovoza 2023.

***Pregled nabavljene robe***

 Tablica 10

|  |  |  |  |  |
| --- | --- | --- | --- | --- |
| **Redni broj** | **Vrsta nabavljene robe** | **Jedinica mjere** | **Količina** | **Vrijednost u EUR** |
| 1. | Kiruške maske | kom | 1.500.000 | 37.328,29 |
| 2. | Medicinske rukavice | kom | 1.100.160 | 31.011,50 |
|  **U K U P N O** | **68.339,79** |

Za potrebe bolnica, trijaže i sličnih usluga, na dan 31. prosinca 2023. na korištenju se nalazi šest kontejnera, dok su 172 kontejnera vraćena s intervencije.

U 2023. godini Ravnateljstvo za robne zalihe je temeljem naloga Ravnateljstva civilne zaštite podmirilo i sljedeće:

* troškove mobilizacije trgovačkim društvima u iznosu od 384.882,79 eura
* troškove usluge tehničke podrške i održavanja sustava EU digitalne covid potvrde u iznosu od 117.064,70 eura.

Ukupni troškovi nastali radi sprečavanja širenja epidemije COVID-19 u razdoblju od 1. siječnja do 31. prosinca 2023. iznose 570.287,28 eura.

**5.2. PRIRODNA NEPOGODA – POTRES 22. OŽUJKA 2020.**

U svrhu zbrinjavanja stanovništva na području Grada Zagreba i Općine Marija Bistrica u 2023. godini na korištenju je bilo 73 stambena kontejnera iz strateških robnih zaliha.

Ukupni troškovi intervencije u 2023. godini iznose 435.311,78 eura, a odnose se na troškove prijevoza kontejnera iz Općine Marija Bistrica i podmirivanje troškova Termama Jezerčica čiji su objekti mobilizirani u svrhu zbrinjavanja stanovništva, a temeljem naloga Ravnateljstva civilne zaštite.

**5.3. PRIRODNA NEPOGODA – POTRES 29. PROSINCA 2020.**

U svrhu zbrinjavanja stanovništva i pravnih osoba na potresom pogođenom području Sisačko-moslavačke županije, Zagrebačke županije i Karlovačke županije, na dan 31. prosinca 2023. na korištenju je bilo 742 kontejnera i 226 mobilnih kućica iz strateških robnih zaliha.

**5.4. PRIHVAT I ZBRINJAVANJE RASELJENOG STANOVNIŠTVA UKRAJINE**

Ravnateljstvo za robne zalihe od veljače 2022. godine aktivno sudjeluje u zbrinjavanju raseljenog stanovništva iz Ukrajne uslijed ratnih zbivanja.

U 2023. godini izvršena je nabava roba i usluga u ukupnom iznosu od 31.621,44 eura, a odnosi se na nabavu 46.470 kg brašna u vrijednosti od 16.553,76 eura te troškova prijevoza i ostalih troškova u ukupnom iznosu od 15.067,68 eura.

***Pregled isporučene robe***

Tablica 11

|  |  |  |  |  |
| --- | --- | --- | --- | --- |
| **Redni broj** | **Vrsta robe** | **Jedinica mjere**  | **Količina** | **Vrijednost u EUR** |
| **P R E H R A M B E N I P R O I Z V O D I** |
| 1. | Brašno | kg | 46.470 | 16.553,76 |
| 2. | Riža | kg | 15.636 | 31.546,27 |
| 3. | Mesne konzerve | kg | 18.605,25 | 84.563,82 |
| 4. | Riblje konzerve | kg | 13.800,59 | 106.058,46 |
| 5. | Šećer | kg | 17.325 | 10.765,39 |
| 6. | Sol | kg | 17.600 | 2.890,70 |
| 7. | Ulje | lit | 24.173 | 50.592,98 |
| 8. | Dječja hrana | kg | 904,40 | 7.677,17 |
| 9. | Džem | kg | 6.925,32 | 26.389,79 |
| 10. | Juha u vrećicama | kom | 45.332 | 21.388,81 |
| 11. | Tjestenina | kg | 16.742 | 24.485,17 |
| **U K U P N O**  | **382.912,32** |

Temeljem zahtjeva Ravnateljstva civilne zaštite roba je isporučena Hrvatskom Crvenom križu radi daljnje distribucije izbjeglom stanovništvu Ukrajne smještenom u Republici Hrvatskoj.

**5.5. HUMANITARNA POMOĆ REPUBLICI TURSKOJ I SIRIJSKOJ ARAPSKOJ REPUBLICI**

Temeljem Odluke Vlade Republike Hrvatske o upućivanju materijalne pomoći Republici Turskoj od 9. veljače 2023., Odluke o upućivanju materijalne pomoći Republici Turskoj od 16. ožujka 2023. i Odluke o upućivanju materijalne pomoći Sirijskoj Arapskoj Republici od 6. travnja 2023., Ravnateljstvo za robne zalihe izvršilo je isporuku roba strateških robnih zaliha u svrhu upućivanja humanitarne pomoći Republici Turskoj i Sirijskoj Arapskoj Republici nakon razornog potresa koji je zadesio područje Turske i Sirije 6. veljače 2023.. Ukupna vrijednost isporučene robe iznosi 630.074,11 eura, dok troškovi prijevoza do sabirnog centra iznosili 1.795,61 euro. Republici Turskoj upućena je pomoć u vrijednosti od 524.458,41 euro, a Sirijskoj Republici 105.615,70 eura.

***Pregled isporučene robe***

**Tablica 12**

|  |  |  |  |  |
| --- | --- | --- | --- | --- |
| **Redni broj** | **Vrsta robe**  | **Jedinica mjere**  | **Količina** | **Vrijednost u EUR** |
| **P R E H R A M B E N I P R O I Z V O D I** |
| 1. | Sir topljeni | kg | 1.000 | 11.779,38 |
| 2. | Mesne konzerve  | kg | 9.003 | 67.156,09 |
| 3. | Riblje konzerve | kg | 8.002 | 71.772,34 |
| 4. | Džem | kg | 2.002 | 7.803,70 |
| 5. | Jaja u prahu | kg | 2.000 | 25.803,93 |
| 6. | Ulje | lit | 5.000 | 10.464,77 |
| 7. | Mlijeko trajno | lit | 5.004 | 4.323,58 |
| **UKUPNO PREHRAMBENI PROIZVODI** | **199.103,79** |
| **N E P R E H R A M B E N I P R O I Z V O D I** |
| 1. | Jastuci | kom | 1.000 | 3.821,16 |
| 2. | Jastučnice | kom | 2.000 | 3.289,34 |
| 3. | Plahte | kom | 2.000 | 7.587,35 |
| 4. | Deke | kom | 2.000 | 24.360,74 |
| 5. | Vreće za spavanje | kom | 3.500 | 142.828,16 |
| 6. | Medicinski kompleti prve pomoći  | set | 1.000 | 97.883,00 |
| 7. | Električne grijalice - radijatori | kom | 100 | 6.967,94 |
| 8. | Kontejneri sa sanitarnim čvorom | kom | 20 | 144.232,63 |
| **UKUPNO NEPREHRAMBENI PROIZVODI** | **430.970,32** |
| **S V E U K U P N O**  | **630.074,11** |

**5.6. EPIDEMIJA AFRIČKE SVINJSKE KUGE**

Temeljem Odluke o izvanrednoj nabavi opreme i sredstava potrebnih za provođenje mjera suzbijanja pojave afričke svinjske kuge, KLASA: 022-03/23-04/298, urbroj: 50301-05/16-23-4, od 20. srpnja 2023. godine Ravnateljstvo za robne zalihe izvršilo je nabavu robe u vrijednosti 445.159,26 eura. Nabava i isporuka robe je izvršena u skladu s zahtjevom Ministarstva poljoprivrede.

***Pregled nabavljene i isporučene robe***

 **Tablica 13**

|  |  |  |  |  |
| --- | --- | --- | --- | --- |
| **Redni broj** | **Vrsta nabavljene robe**  | **Jedinica mjere**  | **Količina** | **Vrijednost u EUR** |
| 1. | Injekcijske igle | kom | 200 | 5.235,00 |
| 2. | Jednokratni kombinezoni s kapuljačom | kom | 25.000 | 120.000,00 |
| 3. | Motorna leđna prskalica | kom | 20 | 6.044,50 |
| 4. | Nazuvak za cipele | kom | 20.000 | 2.383,13 |
| 5. | Čelična omča za sputavanje životinja | kom | 100 | 1.375,00 |
| 6. | Streljivo za pištolje | kom | 87.500 | 35.498,13 |
| 7. | Vacumtube | kom | 100 | 963,75 |
| 8. | Veterinarski preparat za eutanaziju | kom | 7.000 | 269.150,00 |
| 9. | Visokotlačni perač | kom | 10 | 4.509,75 |
| **U K U P N O**  | **445.159,26** |

**5.7. OSTALE INTERVENCIJE I OSTALI POSLOVI**

Nakon obilnih kiša i orkanskog vjetra u svibnju i srpnju 2023. godine, u kojima su stradali stambeni objekti te je došlo do zamućivanja vode, Ravnateljstvo za robne zalihe je temeljem zahtjeva Ravnateljstva civilne zaštite interveniralo robom strateških robnih zaliha.

Utrošene su strateške robne zalihe u vrijednosti 116.145,31 euro:

* voda za piće 1.992 l
* cjelodnevni suhi obrok 2.000 kom
* mesne konzerve 1.441 kg
* riblje konzerve 300 kg
* eurodizel gorivo 2.602 l
* vreće za pijesak 413.000 kom
* plastične folije 49.800 m2

Ravnateljstvo za robne zalihe je na poplavljenim područjima interveniralo s opremom strateških zaliha:

* pumpe za vodu velikog kapaciteta 5 kom
* stroj za punjenje vreća s pjeskom 1 kom
* autocisterna za prijevoz vode 1 kom
* električni isušivači 115 kom
* kontejneri za stanovanje 29 kom
* spremnici za vodu 8 kom

U svrhu aktivnosti vatrogasnih snaga u gašenju požara i opskrbi stanovništva pitkom vodom tijekom protupožarne sezone, temeljem programa aktivnosti u provedbi posebnih mjera zaštite od požara od interesa za Republiku Hrvatsku u 2023. godine na zahtjev Hrvatske vatrogasne zajednice, iz strateških robnih zaliha upućeno je 18 višenamjenskih autocisterni na privremeno korištenje do 30. rujna 2023.

U 2023. godini provedeno je 104 nadzora nad poštivanjem ugovora o uskladištenju i korištenju strateških robnih zaliha kod pravnih osoba, te je utvrđen manjak robe na jednoj lokaciji. Za utvrđeni manjak pokrenut je upravni postupak i izrečena mjera povrata robe. Ponovljenom kontrolom utvrđen je povrat robe.

Ravnateljstvo za robne zalihe na dan 31. prosinca 2023. u vlasništvu ima 1.385 mobilnih stambenih jedinica – kontejnera i mobilnih kućica, od čega je na korištenju 1.218 jedinica, dok se 167 jedinica nalazi na skladištima Ravnateljstva za robne zalihe.

***Pregled korisnika mobilnih stambenih jedinica na dan 31. prosinca 2023. godine***

**Tablica 14**

|  |  |  |  |
| --- | --- | --- | --- |
| **Redni broj** | **Korisnik** | **Kontejneri** | **Mobilne kućice** |
| ***1.*** | ***Intervencija uzrokovana epidemijom Covid-19*** | ***6*** |  |
| ***2.*** | Grad Zagreb | 71 |  |
| Općina Marija Bistrica | 2 |  |
| ***Ukupno zbrinjavanje nakon potresa iz ožujka 2020.*** | ***73*** |  |
| ***3.*** | Ministarstvo prostornog uređenja, graditeljstva i državne imovine | 557 | 226 |
| Pravne osobe, jedinice lokalne samouprave, kontejnerska naselja | 185 |  |
| ***Ukupno zbrinjavanje nakon potresa iz prosinca 2020.***  | ***742*** | ***226*** |
| ***4.*** | ***Jedinice lokalne uprave (Cerna, Gunja, Ribnik, Martinska Ves, Dubrovačko-neretvanska županija)*** | ***8*** |  |
| ***5.*** | ***Stožer civilne zaštite Šibensko -kninske županije – zbrinjavanje stanovništva nakon požara srpanj 2022.*** | ***1*** | ***1*** |
| ***6.*** | ***Zbrinjavanje stanovnika nakon poplava i nevremena u svibnju i srpnju 2023. (Vinica i Rešetari, Vukovarsko-srijemska županija.)*** | ***24*** |  |
| ***7.*** | ***Zdravstvene ustanove čije su zgrade u obnovi nakon potresa.*** | ***74*** |  |
| ***8.*** | ***Za potrebe postupka kontrole nezakonitih kretanja te registracije stranaca – tražitelja međunarodne zaštite*** | ***63*** |  |
| ***9.*** | ***Skladišta Ravnateljstva za robne zalihe*** | ***131*** | ***36*** |
| **UKUPNO** | **1.122** | **263** |

**6. REALIZACIJA ODLUKA VLADE REPUBLIKE HRVATSKE**

Vlada Republike Hrvatske na sjednici održanoj 9. veljače 2023. donijela je Odluku o upućivanju materijalne pomoći Republici Turskoj, na sjednici održanoj 16. ožujka 2023. Odluku o upućivanju materijalne pomoći Republici Turskoj, te 6. travnja 2023. Odluku o upućivanju materijalne pomoći Sirijskoj Arapskoj Republici, uslijed razornih potresa koji su pogodili te države. Materijalna pomoć upućena je s pozicija Ministarstva unutarnjih poslova – Ravnateljstva civilne zaštite, Ministarstva gospodarstva i održivog razvoja – Ravnateljstva za robne zalihe, Ministarstva zdravstva te Hrvatskog Caritasa. Vrijednost robe isporučene iz strateških robnih zaliha iznosi 630.074,11 eura.

Temeljem Odluke o jednokratnoj robnoj pomoći Hrvatskom Caritasu od 30. ožujka i Odluke o jednokratnoj robnoj pomoći Hrvatskom Caritasu od 30. studenog 2023. godine isporučena je u robna pomoć iz strateških robnih zaliha u vrijednosti od 1.247.123,69 eura.

Vlada Republike Hrvatske na sjednici održanoj 27. travnja 2023. donijela je Odluku o obnavljanju strateških robnih zaliha pšenice, kukuruza i ječma. Obnovljeno je 47.960.841 kg pšenice, 15.000.000 kg kukuruza i 4.900.093 kg ječma. Sva roba vraćena je u ugovorenom roku.

Temeljem Odluke o dodjeli na korištenje višenamjenskih autocisterni za vodu i brodica za spašavanje s autoprikolicom iz strateških robnih zaliha od 4. svibnja 2023., dodijeljeno je jedinicama lokalne samouprave i vatrogasnim društvima i postrojbama osam višenamjenskih autocisterni za prijevoz vode i 11 brodica za spašavanje s autoprikolicom.

Na sjednici održanoj 11. svibnja 2023. Vlada Republike Hrvatske donijela je Odluku o proglašenju prestanka epidemije bolesti COVID-19 uzrokovane virusom SARS-CoV-2.

Vlada Republike Hrvatske na sjednici održanoj 25. svibnja 2023. donijela je Odluku o donošenju Godišnjeg programa strateških robnih zaliha za 2023. godinu, te Odluku o nabavi i korištenju robe strateških robnih zaliha u svrhu provedbe mjera otklanjanja posljedica katastrofe uzrokovane potresom na području Sisačko-moslavačke, Zagrebačke i Karlovačke županije.

Na sjednici 7. lipnja 2023. donesena je Odluka o prihvaćanju Godišnjeg obračuna strateških robnih zaliha s Izvješćem o upravljanju za 2022. godinu.

Vlada Republike Hrvatske na sjednici održanoj 6. srpnja 2023. donijela je Odluku o pružanju pomoći iz strateških robnih zaliha za potrebe opskrbe stanovništva poplavljenih područja.

Na sjednici održanoj 20. srpnja 2023. Vlada Republike Hrvatske donijela je Odluku o izvanrednoj nabavi opreme i sredstava potrebnih za provođenje mjera suzbijanja pojave afričke svinjske kuge, te Odluku o obnavljanju strateških robnih zaliha šećera.

Vlada Republike Hrvatske na sjednici održanoj 17. kolovoza 2023. donijela je Odluka o stavljanju izvan snage Odluke o nabavi i korištenju robe strateških robnih zaliha u svrhu provedbe mjera zaštite zdravlja i jačanja nadzora nad širenjem COVID-19 virusa.

Temeljem Odluke o dodjeli na korištenje višenamjenskih autocisterni za vodu i brodica za spašavanje s autoprikolicom od 14. rujna 2023. , jedinicama lokalne samouprave, vatrogasnim postrojbama i društvima dodjeljeno je 56 višenamjenskih cisterni i devet brodica za spašavanje.

Odluka o prijenosu kontejnera iz strateških robnih zaliha bez naknade Općini Župa dubrovačka donesena je na sjednici Vlade Republike Hrvatske 27. rujna 2023.

Na sjednici Vlade Republike Hrvatske održanoj 4. listopada 2023. donesena je Odluka o pružanju pomoći prijenosom sredstava iz strateških robnih zaliha radi saniranja posljedica olujnog/orkanskog nevremena i tuče iz srpnja 2023. godine.

Odluku o donošenju Bilance strateških robnih zaliha, Vlada Republike Hrvatske donijela je na sjednici održanoj 12. listopada 2023.

Za potrebe osiguranja provođenja postupka kontrole nezakonitih kretanja te registracije stranaca – tražitelja međunarodne zaštite, Vlada Republike Hrvatske donijela je na sjednici održanoj 25. listopada 2023. Odluku o ustupanju na privremeno korištenje kontejnera iz strateških robnih zaliha bez naknade Ministarstvu unutarnjih poslova.

**III. ZAKLJUČAK**

Strateške robne zalihe značajne su s aspekta socijalne, društvene i humanitarne uloge svake zemlje koja dolazi do izražaja u izvanrednim situacijama. Permanentnim stvaranjem strateških robnih zaliha pridonosi se obrambenom djelovanju, učinkovitijem djelovanju sustava zaštite i spašavanja i održivosti gospodarstva u uvjetima ugroze, stoga je stvaranje, održavanje i teritorijalni razmještaj strateških robnih zaliha od strategijske važnosti. Stalno dostupne zalihe osiguravaju nesmetano i pravovremeno interveniranje i otklanjanje posljedica te isključuju ovisnost o tržištu, sektoru proizvodnje, uvozu i međunarodnoj pomoći.

Uslijed prirodnih nepogoda koje nas posljednjih godina pogađaju, u suradnji s Ravnateljstvom civilne zaštite Ministarstva unutarnjih poslova, sve se učestalije koriste strateške robne zalihe. Isto tako, razmještajem roba i opreme te davanjem na skladištenje i korištenje dobrovoljnim vatrogasnim društvima i javnim vatrogasnim postrojbama, povećava se opremljenost i spremnost za brže interveniranje kojim je moguće spriječiti nastanak nepogoda većih razmjera (požari, poplave).

Ravnateljstvo za robne zalihe aktivno je sudjelovalo u zbrinjavanju raseljenog stanovništva iz Ukrajine.

Donošenjem novog Zakona o strateškim robnim zalihama u robne zalihe uvrštena je i nova skupina roba i to lijekovi, cjepiva, protuotrovi, medicinski proizvodi, medicinski materijal i zaštitna oprema koja je nužno potrebna za život ljudi. Novom Bilancom strateških robnih zaliha koju je Vlada Republike Hrvatske donijela 12. listopada 2023. određene su vrste poljoprivrednih, prehrambenih i neprehrambenih proizvoda, te lijekova, sanitetskog i potrošnog medicinskog materijala, količine te razmještaj po mjestima skladištenja, a koje je nužno držati u strateškim robnim zalihama.

Kako bi robne zalihe u potpunosti mogle ispuniti osnovnu ulogu za koju su namijenjene, potrebna je njihova daljnja popuna kojom bi se omogućila efikasnija upotreba i veća raspoloživost strateških robnih zaliha.

Posebni naglasak u idućim godinama daje se na nabavu nove skupine roba – lijekovi, cjepiva, medicinski proizvodi i medicinski materijal.

Osim toga, daljnjim stvaranjem robnih zaliha na neizravan način pridonijelo bi se gospodarskoj aktivnosti tvrtki kroz nabavu roba, te podmirenje troškova skladištenja i očuvanja kvalitete robnih zaliha.

Stoga, naglasak u daljnjem poslovanju prvenstveno treba staviti na osiguranje sredstava za nabavu roba i daljnju modernizaciju vlastitog skladišnog prostora.

|  |  |  |  |
| --- | --- | --- | --- |
|  |  |  |  |

**STANJE ROBNIH ZALIHA**

***na dan 31.12.2023.***

**PRILOG I**

|  |  |  |  |
| --- | --- | --- | --- |
| ***Naziv proizvoda***  | ***Jedinice mjere*** | ***Strateške zalihe*** | ***Tržišne zalihe i donacije*** |
| ***količina*** | ***vrijednost u EUR*** | ***količina*** | ***vrijednost u EUR*** |
| **A. POLJOPRIVREDNO - PREHRAMBENI PROIZVODI** |   | **50.085.591,84** |   |  |
| ***I.*** |  ***ŽITARICE*** |  |
|  | Pšenica | t | 57.764 | 14.815.528,24 |   |   |
| Kukuruz | t | 26.415 | 5.166.766,20 |   |   |
| Riža | t | 83 | 164.643,90 |   |   |
| Ječam | t | 4.900 | 1.911.801,97 |   |   |
| Tjestenina | t | 167 | 244.614,83 |   |   |
| ***II.***  | ***SJEMENSKI MATERIJAL***  |   |   |   |   |   |
|  | Sjemenska pšenica | t | 1.497 | 894.981,28 |   |   |
| ***III.***  | ***MESO I MESNE KONZERVE*** |   |
|  | Juneće ohlađene polovice (držanje u živom) | t | 1.014 | 4.043.624,86 |   |   |
| Svinjske ohlađene polovice (držanje u živom) | t | 805 | 2.252.877,82 |   |   |
| Pileći ohlađeni trupovi (držanje u živom) | t |   |   |   |   |
| Mesne konzerve | t | 227 | 1.657.963,53 |   |   |
| Pileće/kokošje mesne konzerve | t | 124 | 881.422,39 |   |   |
| Riblje konzerve | t | 232 | 1.830.518,94 |   |   |
| ***IV.***  | ***MLIJEKO I MLIJEČNE PRERAĐEVINE*** |   |
|  | Mlijeko u prahu  | t | 12 | 46.859,43 |   |   |
| Sir topljeni | t | 19 | 223.803,84 |   |   |
| Sir polutvrdi | t | 16 | 193.709,85 |   |   |
| Mlijeko trajno  | lit | 244.996 | 211.682,79 |   |   |
| ***V.***  | ***MASNOĆE*** |   |
|  | Ulje | lit | 3.949.273 | 8.265.648,16 |   |   |
| ***VI.***  | ***ZASLAĐIVAČI*** |   |
|  | Šećer | t | 5.731 | 3.540.418,50 |   |   |
| Med | t |   |   |   |   |
| ***VII.*** | ***SOL I ZAČINI*** |   |
|  | Kuhinjska sol | t | 466 | 76.401,40 |   |   |
| Vegeta | t | 0,6 | 3.827,86 |   |   |
| Papar | t |   |   |   |   |
| Mljevena paprika | t |   |   |   |   |
| ***VIII.*** | ***KONZERVIRANO POVRĆE***  |   |
|  | Konzervirano povrće | t | 148 | 366.977,43 |   |   |
| ***IX.***  | ***DŽEM, VOĆNI NAMAZ I MARMELADA*** |  |  |  |  |  |
|  | Džem, voćni namaz i marmelada | t | 47 | 173.722,29 |   |   |
| ***X.***  | ***JUHE KONCENTRAT*** |   |   |   |   |   |
|  | Juhe razne | kg | 1.562 | 14.159,65 |   |   |
| ***XI.***  | ***JAJA*** |   |
|  | Jaja u prahu | t | 22 | 284.101,23 |   |   |
| ***XII.***  | ***OSTALO*** |   |
|  | Cjelodnevni suhi obrok | kom | 398.000 | 2.788.389,18 |   |   |
| Dječja hrana voćna  | t | 0,10 | 811,52 |   |   |
| Dječja hrana mliječna | t | 1 | 9.147,67 |   |   |
| Voda za piće | lit | 50.044 | 21.187,08 |   |   |
|  **B. NEPREHRAMBENI PROIZVODI** |  | **33.458.757,83** |  | **33.260,15** |
| ***I.***  | ***NAFTNI DERIVATI***  |  |
|  | Eurodizel | lit | 9.695.398 | 4.773.355,71 |   |   |
| Motorni benzin BMB 95  | lit | 5.509.926 | 1.763.654,34 |   |   |
| ***II.***  | ***ANTIFRIZ*** |   |
|   | Antifriz | t | 50 | 66.488,90 |   |   |
| ***III.***  | ***PROIZVODI OD PLASTIČNIH MASA*** |  |
|  | Plastične folije | m2 | 14.720 | 3.220,00 |   |   |
| ***IV.***  | ***VOZILA, AGREGATI I PUMPE*** |  |
|  | Plovila s motorom i prikolicom | kom | 45 | 179.245,83 |   |   |
| Višenamjenske cisterne | kom | 95 | 5.896.804,30 |   |   |
| Agregati  | kom | 50 | 39.218,33 |   |   |
| Produžni električni kablovi a 50 m | kom | 294 | 31.248,44 |   |   |
| Razvodni električni ormari | kom | 40 | 17.594,06 |   |   |
| Pumpe za vodu | kom | 119 | 1.426.052,85 |   |   |
| Metle za šumski požar | kom | 989 | 21.814,36 |   |   |
| Naprtnjače | kom | 994 | 77.778,33 |   |   |
| Potopna pumpa | kom | 198 | 155.550,15 |   |   |
| Električni sušači stambenih prostora | kom | 196 | 210.427,37 |   |   |
| Grijači zraka s opremom | kom | 50 | 110.278,45 |   |   |
| Hidraulične škare za rezanje metala | kom | 10 | 14.687,10 |   |   |
| Mobilni klima uređaji  | kom | 88 | 27.175,84 |   |   |
| Električne grijalice | kom | 649 | 31.630,57 |   |   |
| ***V.***  | ***OPREMA I ROBA ZA OPSKRBU, SMJEŠTAJ I ZDRAVSTVENO ZBRINJAVANJE STANOVNIŠTVA*** |  |
|  | **a) Oprema** |  |
| Kontejneri  | kom | 1.122 | 6.393.421,00 |   |   |
| Mobilne kućice  | kom | 263 | 1.591.612,16 |   |   |
| Šatori | kom | 1.618 | 3.429.875,46 |   |   |
| Vreće za spavanje | kom | 29.085 | 1.472.046,06 |   |   |
| Kreveti i ležajevi | kom | 7.530 | 525.863,15 |   |   |
| Jastuci | kom | 28.993 | 119.493,97 |   |   |
| Jastučnice | kom | 35.911 | 61.186,46 |   |   |
| Deke | kom | 25.218 | 247.758,90 |   |   |
| Plahte | kom | 22.984 | 88.613,34 |   |   |
| Oprema za kuhinje blagovaonice (stolovi i stolice ili klupe) | kpl | 1.404 | 125.253,91 |   |   |
| Ormari | kom | 84 | 13.161,71 |   |   |
| Spremnici za vodu | kom | 290 | 145.631,79 |   |   |
| Žlice  | kom | 24.784 | 19.704,84 |   |   |
| Vilice | kom | 24.684 | 21.158,55 |   |   |
| Noževi | kom | 24.838 | 45.666,71 |   |   |
| Male žlice | kom | 24.713 | 16.885,33 |   |   |
| Električna svjetiljka | kom | 260 | 1.888,02 |   |   |
| Svjetiljka akulampa | kom | 100 | 4.743,53 |   |   |
| Svijeće  | kg | 9.000 | 10.153,29 |   |   |
| Šibice | kart. | 500 | 73,93 |   |   |
|   | **b) Higijensko-kozmetički proizvodi** |   |
| Deteredžent za rublje | t | 10 | 14.999,40 |   |   |
| Deteredžent za suđe | lit | 5.000 | 7.109,54 |   |   |
| Sapun | kom | 15.000 | 22.053,76 |   |   |
| **c) Papirnata konfekcija** |   |
| Toalet papir | rola | 10.000 | 3.946,84 |   |   |
| Papirnati ručnici | rola | 2.000 | 696,79 |   |   |
| Higijenski ulošci | pak | 2.000 | 2.996,54 |   |   |
| Pelene - dječje | pak |   |   |   |   |
| Pelene za inkontinenciju | pak |   |   |   |   |
| ***VI.*** |  ***SREDSTVA ZA ASANACIJU*** |  |
|  | Sredstva za dezinfekciju vode i prostora | lit |   |   |   |   |
| Sredstva za dezinsekciju | lit | 3000 lit | 349.220,92 |   |   |
| 3000 kg |   |   |
| Sredstva za deratizaciju | t | 10 | 68.989,32 |   |   |
| Vreće za ukop mrtvih tijela | kom | 1.000 | 33.014,80 |   |   |
| ***VII.*** | ***OPREMA ZA ZAŠTITU OD POPLAVA*** |  |
|  | Mobilne brane / box barijere | m | 16.432 | 3.140.888,59 |   |   |
| Stroj za punjenje vreća pijeskom | kom | 50 | 16.962,53 |   |   |
| Stroj za šivanje vreća za pijesak sa ovjesom | kom | 50 | 1.820,37 |   |   |
| Vreće za izradu nasipa za obranu od poplava | kom | 500.956 | 64.566,38 |   |   |
| ***VIII.*** | ***OSTALO*** |  |
|  | Sterilni setovi prve pomoći  | kom | 4.000 | 391.532,00 |   |   |
| Zaštitni kombinezoni  | kom | 3.400 | 30.725,33 |   |   |
| Čizme gumene | par | 1.986 | 48.269,46 |   |   |
| Zaštitne rukavice | par | 4.000 | 3.132,26 |   |   |
| Zaštitne maske | kom | 15.340 | 76.544,97 |   |   |
|  **C. LIJEKOVI, SANITETSKI I POTROŠNI MEDICINSKI MATERIJAL** |  | **0,00** |  |  |
| ***I.***  | ***LIJEKOVI***  |   |
|  | Amoksicilin + klavulanska kiselina 400 mg+57mg/5ml prašak za oral. susp., za pripremu 70 ml oral. susp. | pak |   |   |   |   |
| Amoksicilin + klavulanska kiselina 875/125 mg a 14 film-tableta | pak |   |   |   |   |
| Benzilpenicilin 1 MIU prašak za otopinu za injekciju/infuziju, 10 bočica u kutiji | pak |   |   |   |   |
| Flukloksacilin 1,0 g prašak za otop. za inj./inf., 10 bočica u kutiji | pak |   |   |   |   |
| Flukloksacilin 500 mg tvrde kapsule a 20 kapsula | pak |   |   |   |   |
| Cefazolin 1,0 g prašak za otop. za inj./inf., 10 bočica u kutiji | pak |   |   |   |   |
| Cefaleksin 500 mg tvrde kapsule a 16 kapsula | pak |   |   |   |   |
| Cefaleksin 250 mg/ml prašak za oralnu suspenziju | pak |   |   |   |   |
| Cefuroksimaksetil 125 mg/5 ml granule za oral. susp., 1 bočica u kutiji | pak |   |   |   |   |
| Ceftriakson 1,0 g prašak za otop. za inj., 10 bočica u kutiji | pak |   |   |   |   |
| Meropenem 1,0 g prašak za otop. za inj./inf., 10 bočica u kutiji | pak |   |   |   |   |
| Vankomicin 1000 mg prašak za otop. za inf., 1 bočica u kutiji | pak |   |   |   |   |
| Klindamicin 300 mg/2 ml otop. za za inj./inf., 10 ampula u kutiji | pak |   |   |   |   |
| Klindamicin 300 mg tvrde kapsule a 16 kapsula | pak |   |   |   |   |
| Gentamicin 80 mg/2 ml otop. za inj./inf., 10 ampula u kutiji | pak |   |   |   |   |
| Metronidazol 5 mg/ml otop. za inf., 20 boca u kutiji | pak |   |   |   |   |
| Metronidazol 250 mg a 20 tableta u bočici u kutiji | pak |   |   |   |   |
| Azitromicin 100 mg/5ml prašak za oral. susp., 1 bočica u kutiji | pak |   |   |   |   |
| Azitromicin 250 mg tvrde kapsule a 6 kapsula | pak |   |   |   |   |
| Levofloksacin 500 mg filmom obložene tablete a 10 tableta | pak |   |   |   |   |
| Levofloksacin 5 mg/ml otop. za inf., 1 bočica u kutiji | pak |   |   |   |   |
| Rifampicin 300 mg tvrde kapsule a 100 kapsula | pak |   |   |   |   |
| Flukonazol 50 mg tvrde kapsule a 7 kapsula | pak |   |   |   |   |
| Flukonazol 2 mg/ml otop. za inf., 10 bočica s 100 ml otopine u kutiji | pak |   |   |   |   |
| Amfotericin B 5 mg/ml koncentrat za disperziju za infuziju, 1 bočica s 20 ml | pak |   |   |   |   |
| Kaspofunginacetat 50 mg prašak za koncentrat za otopinu za infuziju, 1 bočica u kutiji | pak |   |   |   |   |
| Aciklovir 400 mg filmom obložene tablete a 35 tableta | pak |   |   |   |   |
| Aciklovir 250 mg prašak za otop. za inf., 5 bočica u kutiji | pak |   |   |   |   |
| Povidon, jodirani, 10% otopina za kožu, 100 ml otopine u boci | pak |   |   |   |   |
| Acetilsalicilatna kiselina 300 mg a 20 tableta | pak |   |   |   |   |
| Ibuprofen 600 mg filmom obložene tablete a 30 tableta | pak |   |   |   |   |
| Ibuprofen 100 mg/5 ml oralna suspenzija, 1 bočica u kutiji | pak |   |   |   |   |
| Paracetamol 500 mg a 20 tableta | pak |   |   |   |   |
| Paracetamol 10 mg/ml otop. za inf., 10 boca sa 100 ml otopine, u kutiji | pak |   |   |   |   |
| Paracetamol 120 mg/5 ml sirup, 100 ml sirupa u bočici, u kutiji | pak |   |   |   |   |
| Paracetamol 120 mg čepić, 10 čepića u stripu, u kutiji | pak |   |   |   |   |
| Morfinsulfat 10 mg filmom obložene tablete a 60 tableta | pak |   |   |   |   |
| Morfinklorid 20 mg/ml otopina za inj./infuz., 10 ampula s 1 ml otopine, u kutiji | pak |   |   |   |   |
| Metadon 5 mg a 20 tableta | pak |   |   |   |   |
| Deksametazon 4 mg/ml otop. za inj., 10 ampula s 1 ml otopine, u kutiji | pak |   |   |   |   |
| Deksametazon 4 mg a 20 tableta | pak |   |   |   |   |
| Metilprednizolon 125 mg/ml prašak i otapalo za inj./inf., 1 bočica u kutiji | pak |   |   |   |   |
| Metilprednizolon acetat 40 mg/ml suspenzija za injekciju, 1 bočica s 1 ml | pak |   |   |   |   |
| Metilprednizolon 16 mg a 50 tableta | pak |   |   |   |   |
| Adrenalin 1 mg/ml otop. za inj. a 5 ampula u kutiji | pak |   |   |   |   |
| Aminofilin 240 mg/10 ml otop. za inj. a 10 ampula u kutiji | pak |   |   |   |   |
| Metilfenobarbital 200 mg tablete a 50 tableta | pak |   |   |   |   |
| Klonazepam 2mg tablete a 30 tableta, u bočici | pak |   |   |   |   |
| Diazepam 10 mg/2 ml otop. za inj., 10 ampula s 2 ml otopine, u kutiji | pak |   |   |   |   |
| Promazin 25 mg obložene tablete a 50 tableta | pak |   |   |   |   |
| Flufenazin 25 mg/1 ml otop. za inj., 5 ampula s 1 ml otopine u blisteru, u kutiji | pak |   |   |   |   |
| Flufenazin 1 mg obložene tablete a 25 tableta | pak |   |   |   |   |
| Haloperidol 5 mg/ml otop. za inj., 10 ampula sa po 1 ml otopine, u kutiji | pak |   |   |   |   |
| Haloperidol 2 mg tablete a 25 tableta | pak |   |   |   |   |
| Gliceriltrinitrat 0,4 mg/dozi sublingvalni sprej, otopina, u kutiji | pak |   |   |   |   |
| Metildigoksin 0,1 mg tablete a 50 tableta | pak |   |   |   |   |
| Amiodaron 150 mg/3 ml konc. za otopinu za inj./inf., 6 ampula s 3 ml otopine, u kutiji | pak |   |   |   |   |
| Amiodaron 200 mg tablete a 60 tableta | pak |   |   |   |   |
| Furosemid 20 mg/2 ml otop. za inj., 5 ampula s 2 ml otopine, u kutiji | pak |   |   |   |   |
| Furosemid 40 mg tablete a 20 tableta | pak |   |   |   |   |
| Dobutamin 5 mg/5 ml otopina za infuziju, 50 ml otopine u bočici | pak |   |   |   |   |
| Enoksaparin 4000 IU (40 mg)/0,4 ml otop. za inj. a 10 napunjenih štrcaljki | pak |   |   |   |   |
| Inzulini i analozi za inj., brzog djelovanja 100 IU/ml, a 5 | pak |   |   |   |   |
| Inzulini i analozi za inj., srednje dugog djelovanja 100 IU/ml, a 5 | pak |   |   |   |   |
| Metformin 850 mg filmom obložene tablete a 120 tableta | pak |   |   |   |   |
| Budezonid + formoterol prašak inhalata 160 mcg+4,5 mcg, 1 inhalator sa 120 doza | pak |   |   |   |   |
| Salbutamol stlačeni inhalat 100 mikrograma po potisku, 1 inhalator sa 200 doza u kutiji | pak |   |   |   |   |
| Salbutamol 5 mg/ml otopina za atomizator | pak |   |   |   |   |
| Flutikazon 50 mikrograma po potisku, stlačeni inhalat, 1 inhalator sa 120 doza | pak |   |   |   |   |
| Flutikazon 250 mikrograma po potisku, stlačeni inhalat, 1 inhalator sa 60 doza | pak |   |   |   |   |
| Kalijev klorid 74,5 mg/ml konc. za otopinu za inf., 50 ml koncentrata u bočici, 40 bočica u kutiji | pak |   |   |   |   |
| Glukoza 5 % otopina za inf., 10x500 ml | pak |   |   |   |   |
| Natrijev klorid 9 mg/ml otopina za inf., 10x500 ml | pak |   |   |   |   |
| Imunoglobulin antitetanus - TIG (ljudski) 250 jedinica | pak |   |   |   |   |
| ***II.***  | ***SANITETSKI MATERIJAL*** |   |
|   | Zavoj elastični 5x5 | kom |   |   |   |   |
| Zavoj elastični 10x5 | kom |   |   |   |   |
| Kaliko zavoj s utkanim robom 10x10 | kom |   |   |   |   |
| Kaliko zavoj s utkanim rubom 15x10 | kom |   |   |   |   |
| Sterilna kompresa 1m | kom |   |   |   |   |
| Sterilna kompresa ½ m | kom |   |   |   |   |
| Komprese sterilne 10x10 | kom |   |   |   |   |
| Komprese sterilne 20x10 | kom |   |   |   |   |
| Vata medicinska | kg |   |   |   |   |
| Lepljiva traka micropore 2,5cm | kom |   |   |   |   |
| ***III.***  | ***POTROŠNI MEDICINSKI MATERIJAL*** |   |
|  | Alkoholni dezinficijens za ruke 1l | kom |   |   |   |   |
| Alkoholni dezinficijens za ruke 200ml | kom |   |   |   |   |
| Detergentni antiseptik za ruke i kožu 1l | kom |   |   |   |   |
| Alkoholni dezinficijens za kožu a 1l | kom |   |   |   |   |
| Dezinficijens za površine 1l | kom |   |   |   |   |
| Alkohol 96% | l |   |   |   |   |
| ***IV.*** | ***MEDICINSKI MATERIJAL*** |   |
|  | Infuzijski setovi | kom |   |   |   |   |
| Štrcaljka 5ml | pak 100 kom |   |   |   |   |
| Štrcaljka 10ml | pak 100 kom |   |   |   |   |
| Štrcaljka 20ml | pak 100 kom |   |   |   |   |
| Igla 0,8 x 40 | kom |   |   |   |   |
| Intravenska kanila 16G | kom |   |   |   |   |
| Intravenska kanila 18G | kom |   |   |   |   |
| Intravenska kanila 20G | kom |   |   |   |   |
| Intravenska kanila baby sistem | kom |   |   |   |   |
| Rukavice jednokratne sterilne vel 7 | kom |   |   |   |   |
| Rukavice jednokratne sterilne vel 8 | kom |   |   |   |   |
| Rukavice jednokratne nesterilne nitrilne vel. L | pak 100 kom |   |   |   |   |
| Rukavice jednokratne nesterilne nitrilne vel. M | pak 100 kom |   |   |   |   |
| Rukavice jednokratne nesterilne nitrilne vel. XL | pak 100 kom |   |   |   |   |
| ***V.*** | ***MEDICINSKI MATERIJAL ZA HITNO MEDICINSKO ZBRINJAVANJE U BOLNICAMA*** |   |
|                 | Rukavice kirurške sterilne s puderom | kom |   |   |   |   |
| Rukavice PVC | kom |   |   |   |   |
| Staničevina 1 kg celulozna | kom |   |   |   |   |
| Vata a 1000 g sanitetska | kom |   |   |   |   |
| Zavoj krep 10x10 | kom |   |   |   |   |
| Zavoj 15x10 | kom |   |   |   |   |
| Ljepljiva traka sa svilom | kom |   |   |   |   |
| Zavoj 8cm x 4m | kom |   |   |   |   |
| Maska kir. s gumicom | kom |   |   |   |   |
| Maska kir. na vez. | kom |   |   |   |   |
| Skalpel nožić jednokratni | kom |   |   |   |   |
| Skalpel nožić jednokr. s drškom | kom |   |   |   |   |
| Ljepljiva traka 2,5cm sa dispenzorom 3m 2,5 x 9,1m | kom |   |   |   |   |
| Gaza vazelinska 10cmx10cm | kom |   |   |   |   |
| Udlaga po Krameru 90x8cm | kom |   |   |   |   |
| Igle i konci neresorptivni br. 2.0 silkam black | kom |   |   |   |   |
| Igle i konci neresorptivni br. 3.0 | kom |   |   |   |   |
| ***VI.*** | ***OSTALI NEPREHRAMBENI PROIZVODI - nisu predviđenii Bilancom*** |  |
|  | Osb ploča  | kom |   |   | 535 | 3.372,82 |
| Energetski kabel | m |   |   | 610 | 2.319,53 |
| Dijelovi šatora neispravni | kom |   |   | 266 | 35,31 |
| Betonsko željezo - rebrasto i glatko | t |   |   | 15 | 11.256,55 |
| Beskontaktni toplomjeri  | kom | 35 | 870,99 |   |   |
| Opekarski proizvodi  | 000 kom |   |   | 23 | 11.277,54 |
| Šatori | kom |   |   | 4 | 0,53 |
| Ležaj s madracem | kom |   |   | 200 | 26,54 |
| Grijači diesel | kom |   |   | 18 | 2,39 |
| Donacije (rukavice, cipele, prsluci, kacige i dr.) | kom/par |   |   | 1.242 | 4.968,94 |
| **C. UKUPNO: (A + B + C)** |   |   | **83.544.349,67** |  | **33.260,15** |
| **D. SVEUKUPNO: (strateške + tržišne zalihe+ donacije)** |   |   |  |  | **83.577.609,82** |